VSRS sklep II Ips 268/2014
Datum: 2014-11-13T01:00:00.000+01:00
ecli: ECLI:SI:VSRS:2014:II.IPS.268.2014
opravilna_stevilka_ii_stopnje: VSM I Cp 1346/2013
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: dovoljenost revizije - revizija zoper sklep o razveljavitvi sklepa sodišča prve stopnje

## Jedro

Izpodbijani sklep sodišča druge stopnje ni sklep s katerim je bil postopek pravnomočno končan , zato revizija ni dovoljena in jo je moralo Vrhovno sodišče zavreči (377. člen ZPP). Čeprav se tudi predlagateljica strinja s predlogom nasprotne udeleženke, da bi Vrhovno sodišče o njeni reviziji meritorno odločilo, to ni v njegovi diskrecijski pravici oziroma kljub soglasju udeleženk glede na že navedene določbe ni procesne pravne podlage za meritorno odločitev.

## Izrek

Revizija se zavrže. Vsak udeleženec nosi svoje stroške revizijskega postopka.

## Obrazložitev

1. Sodišče prve stopnje je predlog predlagateljice zavrglo.

2. Sodišče druge stopnje je pritožbi predlagateljice ugodilo in sklep sodišča prve stopnje razveljavilo ter zadevo vrnilo sodišču prve stopnje v nov postopek.

3. Zoper sklep sodišča druge stopnje nasprotna udeleženka vlaga revizijo zaradi zmotne uporabe materialnega prava in bistvenih kršitev določb postopka.

4. Predlagateljica vlaga odgovor na revizijo, v katerem se strinja, da revizijsko sodišče o reviziji nasprotne udeleženke meritorno odloči, a nasprotuje njenim razlogom in predlaga njeno zavrnitev. Priglaša tudi stroške.

5. Revizija ni dovoljena.

6. Revizija je dovoljena tudi zoper sklep sodišča druge stopnje, če gre za sklep, s katerim je bil postopek pravnomočno končan (prvi odstavek 384. člena Zakona o pravdnem postopku, v nadaljevanju ZPP). Izpodbijani sklep pa ni takšen sklep, zato revizija ni dovoljena in jo je moralo Vrhovno sodišče zavreči (377. člen ZPP). Čeprav se tudi predlagateljica strinja s predlogom nasprotne udeleženke, da bi Vrhovno sodišče o njeni reviziji meritorno odločilo, to ni v njegovi diskrecijski pravici oziroma kljub soglasju udeleženk glede na že navedene določbe ni procesne pravne podlage za meritorno odločitev.

7. Odločitev o stroških revizijskega postopka temelji na določbi prvega odstavka 35. člena Zakona o nepravdnem postopku.